Up-371/04
Datum: 2004-10-22T00:00:00.000+02:00
ecli: ECLI:SI:USRS:2004:Up.371.04
vrsta: posamični akt
zadeva: ustavna pritožba
objavljeno: Neobjavljeno | 22.10.2004
dokument: US23985
akt: Ustavna pritožba, ki jo je vložil A. A., zoper sklep Okrožnega državnega tožilstva v Ljubljani št. Kt (0) 952/02-MI-ks z dne 18. 7. 2002
resitev: zavrženje
izrek: Ustavna pritožba, ki jo je vložil A. A., zoper sklep Okrožnega državnega tožilstva v Ljubljani št. Kt (0) 952/02-MI-ks z dne 18. 7. 2002 se zavrže.
stavek: Izpodbijani akt ni posamičen akt po 50. členu Zakona o Ustavnem sodišču, s katerim bi bilo odločeno o kakšni pritožnikovi pravici ali obveznosti. Ker je ustavna pritožba zoper tak akt nedopustna, jo je Ustavno sodišče zavrglo.
odlocitev: sklep
geslo: 1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.

1.4.52.1 - Ustavno sodstvo - Postopek - Procesne predpostavke v postopku ustavne pritožbe - Akt, ki ne more biti predmet ustavne pritožbe.
podlaga: Člen 50.1, 55.1, Zakon o Ustavnem sodišču [ZUstS]
datum_vloge: 2004-05-27T22:00:00.000Z
datum_odlocitve: 2004-10-21T22:00:00.000Z

# Up-371/04 - 5

22. 10. 2004

# SKLEP

Ustavno sodišče je v postopku za preizkus ustavne pritožbe, ki jo je vložil A. A. iz Ž., na seji senata dne 5. oktobra 2004 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)

**sklenilo:**

**Ustavna pritožba, ki jo je vložil A. A., zoper sklep Okrožnega državnega tožilstva v Ljubljani št. Kt (0) 952/02-MI-ks z dne 18. 7. 2002 se zavrže.**

## OBRAZLOŽITEV

Pritožnik z ustavno pritožbo izpodbija v izreku naveden akt. S sklepom Okrožnega državnega tožilstva v Ljubljani je bila zavržena njegova kazenska ovadba, ker so bile podane okoliščine, ki izključujejo kazenski pregon.

Izpodbijani akt ni posamični akt po prvem odstavku 50. člena Zakona o Ustavnem sodišču (Uradni list RS, št. 15/94 - v nadaljevanju ZUstS), s katerim bi bilo odločeno o kakšni pritožnikovi pravici ali obveznosti. Ker je ustavna pritožba zoper tak akt nedopustna, jo je Ustavno sodišče zavrglo.

Senat Ustavnega sodišča je sprejel ta sklep na podlagi prvega odstavka 55. člena v zvezi s prvim odstavkom 50. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 - popr.) v sestavi: predsednik senata dr. Zvonko Fišer ter člana dr. Ciril Ribičič in dr. Mirjam Škrk. Sklep je sprejel soglasno.

Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.

Predsednik senata dr. Zvonko Fišer